Mustii

Thomas Mustin (født 21. november 1990), kjent under artistnavnet Mustii, er en belgisk sanger og skuespiller. Han er dommer i Drag Race Belgique, og skal representere Belgia i Eurovision Song Contest 2024 i Malmö.

Karriere 
Mustin fullførte teaterstudiene sine i 2012 ved Institut des Arts de Diffusion i Louvain-la-Neuve. Deretter deltok han på innspillingene av den franske TV-serien À tort ou à raison, som er regissert av Alain Brunard. I tillegg spilte han rollen som Benvolio i en teateroppsetting av Romeo og Julie, som er regissert av Yves Beaunesne. Oppsettingen markerte åpningen på det nye Théâtre de Liège.

I 2014 signerte han kontrakt med plateselskapet Black Gizah Records, og hans første singel «The Golden Age» ble spilt jevnlig på mange radiostasjoner i Flandern og Vallonia.

I desember 2016 ble han nominert i seks ulike kategorier på D6bels Music Awards, hvor han vant pris i én av kategoriene.

Den 30. august 2023 ble det offentliggjort at han skal representere Belgia i Eurovision Song Contest 2024 i Malmö.

Diskografi

Studioalbum 
 21st Century Boy (2018)
 It’s Happening Now (2022)

EP-er 
 The Darkest Night (2016)

Singler 
 «The Golden Age» (2014)
 «Feed Me» (2015)
 «21st Century Boy» (2018)
 «What a Day» (2018)
 «Blind» (2018)
 «Time Is Up» (Brut x Mustii, 2020)
 «Skyline» (2022)

Referanser

Eksterne lenker 
 
 
 

 

Belgiske musikere
Belgiske sangere
Belgiske skuespillere
Fødsler i 1990
Deltakere i Eurovision Song Contest 2024